พรศักดิ์ ส่องแสง

พรศักดิ์ ส่องแสง หรือ บุญเสาร์ ประจันตะเสน (2 พฤศจิกายน พ.ศ. 2503 - 15 ตุลาคม พ.ศ. 2564) นักร้องเพลงลูกทุ่งและหมอลำที่มีชื่อเสียงอีกคนหนึ่งของประเทศไทย เจ้าของฉายา "ไอ้หนุ่มแขนซ้ายลายมังกร" มีชื่อเสียงโด่งดัง เป็นนักร้องเพลงหมอลำคนแรก ๆ ที่ออกตระเวนแสดงคอนเสิร์ตในต่างประเทศ เกิดที่ตำบลโนนสมบูรณ์ อำเภอบ้านแฮด (ในอดีตขึ้นกับอำเภอบ้านไผ่) จังหวัดขอนแก่น ย้ายภูมิลำเนามาที่ อำเภอกุมภวาปี จังหวัดอุดรธานี ได้สมรสและไปอยู่บ้านภรรยา ที่
อำเภอเมืองหนองบัวลำภู จนเสียชีวิต

**ประวัติ**
นายพรศักดิ์ ส่องแสง มีชื่อจริงว่า นาย บุญเสาร์ ประจันตะเสน (นามสกุล ประจันตะเสน ถือว่าเป็นนามสกุลพระราชทานของลูกหลานเจ้าเมืองชนบท) นักร้องเพลงลูกทุ่งและหมอลำที่มีชื่อเสียงอีกคนหนึ่งของประเทศไทย เจ้าของฉายา "ไอ้หนุ่มแขนซ้ายลายมังกร" เเละยังได้รับอีกฉายาว่า "ราชาหมอลำ"  พรศักดิ์ ส่องแสง เกิดที่บ้านหนองขาม ตำบลโนนสมบูรณ์ อำเภอบ้านไผ่ ปัจจุบันคือ(ตำบลโนนสมบูรณ์ อำเภอบ้านแฮด จังหวัดขอนแก่น)  เป็นบุตรคนที่ 2 ของนายเฮา และนางแว่น ประจันตะเสน  มีพี่น้องร่วมบิดามารดา 6 คน
*เท ประจันตะเสน
*บุญเสาร์ ประจันตะเสน (พรศักดิ์ ส่องแสง)
*บุญถม ประจันตะเสน
*อัมพร ประจันตะเสน
*บังอร ประจันตะเสน
*สมร ประจันตะเสน
*ศร ประจันตะเสน
พรศักดิ์ ส่องแสงมีภูมิลำเนาที่บ้านหนองหญ้ารังกา ตำบลปะโค อำเภอกุมภวาปี จังหวัดอุดรธานี ในวัยเด็กจบการศึกษาชั้น ป. 4 แล้วช่วยพ่อแม่ทำนาที่ บ้านหนองหญ้ารังกา ตำบลปะโค อำเภอกุมภวาปี จังหวัดอุดรธานี แล้วเข้ารับราชการทหาร จากนั้นตั้งวงดนตรีชื่อ "แชมป์อีสาน" บันทึกเทปชุดแรกเมื่อ พ.ศ. 2523 ชื่อชุด "เสือสำนึกบาป"
ชื่อ พรศักดิ์ ส่องแสง ตั้งให้โดยครูเพลง รักษ์ วัฒนยา หรือ ครูคำหอม พ่อฮ้างน้อย ผู้สนับสนุนให้ตั้งวงดนตรี พรศักดิ์ ส่องแสง มีผลงานเพลงออกมาอย่างต่อเนื่องประมาณ 40 ชุด มีชื่อเสียงโด่งดังสูงสุดประมาณปี พ.ศ. 2529-2530 จากเพลง "เต้ยสาวจันทร์กั้งโกบ" ออกตระเวนแสดงทั่วประเทศ และออกไปแสดงถึงในต่างประเทศ เคยมีการจัดคอนเสิร์ตประชันกันระหว่าง พรศักดิ์ ส่องแสง กับ เบิร์ด ธงไชย แมคอินไตย์ ศิลปินแห่งชาติ สาขาศิลปะการแสดง (ดนตรีไทยสากล-ขับร้อง) ประจำปี พ.ศ. 2565 ด้วยดนตรีสองแนวต่างสไตล์มาแล้ว  โดยใช้คอนเสิร์ตชื่อว่า "คอนเสิร์ตสองคนสองคม" แสดงเมื่อวันที่ 1 พฤษภาคม พ.ศ. 2530 ที่ สนามกีฬาเวโลโดรม หัวหมาก

**การเสียชีวิต**
ในวันศุกร์ที่ 15 ตุลาคม 2564 พรศักดิ์ได้เข้าห้องน้ำในบ้านพักส่วนตัว จู่ ๆ ก็ได้เกิดอาการวูบขณะที่อยู่ในห้องน้ำจนครอบครัวพานำส่งโรงพยาบาลหนองบัวลำภู ตำบล หนองบัว อำเภอเมืองหนองบัวลำภู จังหวัดหนองบัวลำภู และได้เสียชีวิตลงอย่างสงบในเวลา 20:40 นาที ด้วยอาการภาวะหัวใจวายโดยเฉียบพลัน อายุ 60 ปี โดยการเสียชีวิตของเขานั้นมีคนในวงการรวมถึงแฟนเพลงร่วมแสดงความอาลัยเป็นจำนวนมาก เช่น ปู พงษ์สิทธิ์, ไผ่ พงศธร, ไมค์ ภิรมย์พร, ครูสลา คุณวุฒิ, ยิ่งยง ยอดบัวงาม, ก้อง ห้วยไร่, มอส ปฏิภาณ, เต๋า สมชาย, เบอนัวต์ & แดนเซอร์, หงา คาราวาน, หนุ่ม กะลา, ฝน ธนสุนทร, หม่ำ จ๊กมก, เสนาสิง, เบิร์ด ธงไชย, นิติพงษ์ ห่อนาค, ต้อย หมวกแดง, ดอกอ้อ ทุ่งทอง, หญิงลี ศรีจุมพล, นกน้อย อุไรพร, เฉลิมพล มาลาคำ

**ชีวิตครอบครัว**
นายบุญเสาร์ สมรสกับนางจุฬาวัลย์ ประจันตะเสน อาศัยอยู่ที่ บ้านขามใหม่ ม.14 ตำบลบ้านขาม อำเภอเมืองหนองบัวลำภู จังหวัดหนองบัวลำภู มีลูก 3 คน ผู้หญิง 2 และลูกชาย 1 คน
*อาภรณ์ ประจันตะเสน
*วรรณภรณ์ ประจันตะเสน
*พีรศักดิ์ ประจันตะเสน

**รางวัล**
 พ.ศ. 2534 - รางวัลพระราชทานลูกทุ่งกึ่งศตวรรษ จากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี- พ.ศ. 2548 - รางวัลมาลัยทองนักร้องยอดนิยม- ได้รับพระราชทานศิลปศาสตรบัณฑิตกิตติมศักดิ์ สาขาวิชาดนตรี จากมหาวิทยาลัยราชภัฏอุดรธานี ประจำปีการศึกษา 2547-48- พ.ศ. 2558 - รางวัลสยามดารา สตาร์ส อวอร์ดส์ 2015 สาขาเพลงลูกทุ่งยอดเยี่ยม จากเพลง ขอบใจที่ฮักคนมีเมีย- พ.ศ. 2562 - รางวัลสิงหราช สาขาศิลปะการแสดง จากมหาวิทยาลัยมหาสารคาม

**ผลงานเพลง**

**สตูดิโออัลบั้ม**
 ลำล่อง เสือสำนึกบาป (2523)- หนุ่มนานครพนม (สิงหาคม 2524)- มาลัยใจดำ (2526)- ลำเพลิน หนุ่มนานอนหนาว (2526)- ลอยแพ (2526)- ลำเพลิน ครูยิงยาว (2527)- เต้ย หัวใจว่าง (2527)- คุยสาวเกี่ยวข้าว (2527)- ปลอบใจน้องเล็ก (2527)- แม่ของใคร (พระคุณของแม่) (2528)- แค้นจ้อก้อ (2528)- เต้ยซู่ซ่า (2528)- ลำแพน สะออนสาวอ่ง (2528)- เต้ยอาวรณ์ก่อนจาก (2528)- เต้ยตุ๋ยลืมแต๋น (พฤศจิกายน 2528)- ลำเดิน คู่..นิดหน่อย (2528) ร้องคู่ เดือนเพ็ญ พรสวรรค์- ทหารเกณฑ์ผลัด 2 (2528)- รักขาดดุล (2529)- โฆษกกำศรวล (2529)- ลำล่อง สาวซันเดย์ (2529)- ชั่วก็ช่าง (2529)- สาวจันทร์กั้งโกบ (กันยายน 2529)- 16 เพลงดัง ปี 2530 ชุด เพลงเงินล้าน (ธันวาคม 2529) (รวมฮิต)- สาวนาในกรุง (พฤศจิกายน 2529)- ลำแพน คนไกลบ้าน (กรกฎาคม 2530)- จันทร์จ๋าจันทร์ (กันยายน 2530)- พรศักดิ์เปิดอก (2530)- ลำคอนสวรรค์ (2531)- ลำเพลินรอยยิ้มฟ้าขาด (2531)- ลืมน้องไม่ลง (สิงหาคม 2531)- 18 เพลงดัง (สิงหาคม 2531) (รวมฮิต)- ชุด...ลำเต้ยอมตะ 1 (18 เต้ยทีเด็ด ปี 2532)(ธันวาคม 2531) (รวมฮิต)- ลำล่องรวมฮิต 3 ชุด...สาวมิดไนท์ (เมษายน 2532) (รวมฮิต)- ร็อค​ &​ พรศักดิ์ (เมษายน 2532)- สาวซิ่งใจฮั่ว (พฤษภาคม 2533)- ลำเพลิน หนาวหัวใจ (สิงหาคม 2533)- มักเจ้าอีหลี (2533)- ใส่กลอนหรือเปล่า (เมษายน 2534)- ฮักสาวบ้านเพิ่น (กรกฏาคม 2534)- ดาวลูกไก่ (ตุลาคม 2534)- บวชนาคเงินล้าน (มกราคม 2535)- เต้ย รักที่เท่าไหร่ (2535)- หลงเสน่ห์สาวส่วย (2535)- ลำมหาสนุก (หลงเดือน) (2535)- เต้ยข้ามปี ชุดที่2 (ธันวาคม 2535) - ประเพณีอีสาน (พฤษภาคม 2536)- ผัวเผลอเจอกัน (ตุลาคม 2536)- สะพานรัก สะพานมิตร (มิถุนายน 2537)
*พรศักดิ์ลำซิ่ง (กรกฏาคม 2537)- พรศักดิ์แหล่ 1 พ่อหม้ายใจมาร (พฤศจิกายน 2537)- ลาวอินเตอร์ (อวยพรเจ้าภาพ) (2538)- ลำแพน เขาลืมเราแล้ว (2538)- รวมเพลงดัง ปี 2529 (พฤษภาคม 2538)        (รวมฮิต)- สาวน้อยหยิกแม่ (มีนาคม 2539)- พรศักดิ์แหล่ 2 รักแท้แม่เรา (พฤศจิกายน 2539)- พรศักดิ์ลาบวช (2540)- ลำสอยเงินล้าน (ตุลาคม 2540)- ทั้งเจ็บทั้งเหม็น (สิงหาคม 2541)- คิดถึงพี่หน่อย​ (2541)            - เต้ยสาวจันทร์42 (2542)- นั่งไม่ติด (1 มิถุนายน 2543)- รวมลูกทุ่ง 1 (14 มีนาคม 2544) (รวมฮิต)- รวมหมอลำ 1 (14 มีนาคม 2544) (รวมฮิต)- เต้ยลงแขก (สิงหาคม 2544) (รวมฮิต)- สาวเจ้ยใจจืด (1 กันยายน 2544)- รักบริสุทธิ์ (13 ตุลาคม 2544)- รักเต็มร้อย (8 พฤษภาคม 2546)- มีเมียเด็ก (5 ตุลาคม 2547)- ผู้แพ้รัก (7 สิงหาคม 2548)- รวมเพลงดัง 25 ปี 1-4 (1 พฤศจิกายน 2548) (รวมฮิต)- มักสาวซ่ำน้อย (สิงหาคม 2549)- พ่อหม้ายใจมาร (เป็นอัลบั้มพิเศษ เป็นการคัดเพลงบางส่วนจากอัลบั้มพรศักดิ์แหล่ 1-2 มารวมกัน) (25 กันยายน 2549)- ลำแพน ยายงก อกหัก (1 เมษายน 2550)- รักกับป๋าพาไปยันฮี (1 พฤษภาคม 2550)
*เต้ย ซู่ซ่า (มกราคม 2552) (เป็นการคัดเพลงบางส่วนจาก อัลบั้ม เต้ยซู่ซ่า และอัลบั้มอื่นๆ มารวมกัน)
*พูดจริงหรือเล่น (1 กุมภาพันธ์ 2552)
*ซาหลงบั้ง (2552) (เป็นการคัดเพลงบางส่วนจาก อัลบั้ม หนุ่มนานครพนม และอัลบั้มอื่นๆ มารวมกัน)
*แฮงเมาแฮงคิดฮอด (1 ธันวาคม 2552)
*แมงหวี่ไม่มีสิทธิ์ (มีนาคม 2553)
*รวมเพลงดัง 2553 (มิถุนายน 2553) (รวมฮิต)
*30 ปีทอง พรศักดิ์ลำล่อง (30 กรกฏาคม 2553)
*รวมเพลงเงินล้าน (30 ธันวาคม 2553)- แก้วลืมคอน (28 กุมภาพันธ์ 2554)- หยุดเถิดน้ำตา (มีนาคม 2555)- ขอบใจที่ฮักคนมีเมีย (พฤศจิกายน 2557)- รักแท้แพ้ทุนนิยม (24 กรกฏาคม 2559)- เพลงดัง พรศักดิ์ ส่องแสง (24 มกราคม 2561)- 40 ปี พรศักดิ์ ส่องแสง (12 มกราคม 2562)

**อัลบั้มพิเศษ**
 เจาะเวลาเพลงดัง ชุดที่1-9 (2534-2535) - ลำซิ่งคมเฉือนคม (ร้องคู่ สมหมายน้อย ดวงเจริญ) (2540) - เพชรตัดเพชร 1 (ร้องคู่ สมหมายน้อย ดวงเจริญ) (2540-2541) - เพชรตัดเพชร 2 (ร้องคู่ พรเพชร บุญค้ำจุน         (มนต์แคน แก่นคูน)) (2542) 

**ซิงเกิล**
 ฟ้าเหงาฝน คนเหงาใจ(ซิงเกิล) (2562)- เลาะฮิม(ซิงเกิล) (2562)- ซาหลงบั้ง(ซิงเกิล(บันทึกเสียงใหม่-ดนตรีใหม่)) (2562)- หูกินแตง(ซิงเกิล) (2562)
*ใบฟาง(ซิงเกิล) (2562)
*สาละวันสองฝั่งโขง(ซิงเกิล) (2563)
*นิทานนกกระจอก(ซิงเกิล) (2563)
*เอาเมียไปเทิร์น(ซิงเกิล) (2563)
*อ้ายเป็นห่วงเจ้าเด้อ(ซิงเกิล) (2563)
*อย่าอ่านประวัติ(2564)เพลงสุดท้ายในชีวิต

**เพลงพิเศษ**
 ราชันแห่งแผ่นดิน (2554) - จัดทำขึ้นเพื่อเฉลิมพระเกียรติพระบาทสมเด็จพระปรมินทรมหาภูมิพลอดุลยเดช เนื่องในวโรกาสที่พระองค์ทรงเจริญพระชนมพรรษา 84 พรรษา- ฟ้าร้องไห้ (2559) จัดทำขึ้นเพื่อแสดงความอาลัยแด่พระบาทสมเด็จพระปรมินทรมหาภูมิพลอดุลยเดช มหิตลาธิเบศรามาธิบดี จักรีนฤบดินทร สยามินทราธิราช บรมนาถบพิตร

**คอนเสิร์ต**
 คอนเสิร์ต สองคนสองคน ประชันกับเบิร์ด ธงไชย (1 พฤษภาคม 2530)- คอนเสิร์ต รวมใจให้อิสานเขียว (12 มีนาคม 2531)
*คอนเสิร์ต ถูกใจคนไทย ร่วมใจใช้สินค้าถูกกฎหมาย (17 สิงหาคม 2545)
*มหกรรมคอนเสิร์ต ทรัพย์สินทางปัญญา (31 สิงหาคม 2546)
*คอนเสิร์ต เพื่อนช่วยเพื่อน ยอดรัก สลักใจ (26 มีนาคม 2551)
*คอนเสิร์ต ลูกทุ่ง-หมอลำวัฒนธรรมสองฝั่งโขง (24 พฤศจิกายน 2558)
*คอนเสิร์ต คำภีร์ไลฟ์ ก็ใจมันบงการ (26 มีนาคม 2559) รับเชิญ
*คอนเสิร์ต เซิ้ง 2 Thai Dance Music Festival (22 ธันวาคม 2561)

**ผลงานการแสดงภาพยนตร์**

**ผลงานการแสดงโฆษณา**
 แม็ก 77

**อ้างอิง**
หมวดหมู่:บุคคลจากอำเภอบ้านแฮด
หมวดหมู่:นักร้องชายชาวไทย
หมวดหมู่:นักร้องลูกทุ่งชายชาวไทย
หมวดหมู่:นักดนตรีหมอลำ
หมวดหมู่:บุคคลจากมหาวิทยาลัยราชภัฏอุดรธานี
หมวดหมู่:เสียชีวิตจากภาวะหัวใจล้มเหลว